

**Tárgy: A polgármesteri szabadság**

**ütemezéséről döntés**

**ELŐTERJESZTÉS**

**Csemő Község Képviselő-testületének**

**2019. február 26-án tartandó ülésére**

**Tisztelt Képviselő-testület!**

A polgármesterek jogállására vonatkozó, valamint az önkormányzati törvény szabályozásán túl a 2011. évi CXCIX. tv. (a Közszolgálati tisztviselőkről) rendelkezései is tartalmaznak előírásokat a polgármesterekkel kapcsolatban.

A közszolgálati tisztviselőkről szóló tv. VII/A fejezete (225/A-D §-ok) a polgármester, alpolgármester foglalkoztatási jogviszonyára vonatkozó különleges rendelkezéseket tartalmaz.

A tv. 225/C § (2) bekezdése szerint a polgármester előterjesztésére a Képviselő-testület jóváhagyja a polgármester szabadságának ütemezését február 28-ig, illetve a (3) bekezdés szerint megállapítja a polgármester előző évben igénybevett szabadságának mértékét. A szabadságnyilvántartás szerint a polgármester a 2018. évre megállapított 39 nap szabadságból december 31-ig 10 nap szabadságot vett ki.

A fentiek alapján javaslom az alábbi határozati javaslat elfogadását:

**…/2019. (…….) határozat**

**Csemő Község Önkormányzatának Képviselő-testülete Dr. Lakos Roland polgármester 2019. évi szabadság ütemezését a 2011. évi CXCIX. tv 225/C. § (2) bekezdése alapján az alábbiak szerint hagyja jóvá:**

**- július 15-tól augusztus 2-ig (15 nap)**

**- október 1-től – október 25-ig (19 nap),**

**- december 15-től december 20-ig (5 nap).**

**Megállapítja, hogy a 2018. évben a 39 nap ütemezett sza-**

**badságból 10 nap szabadságot vett igénybe a polgármester.**

**A Képviselő-testület felhatalmazza a polgármestert és a jegyzőt a határozat végrehajtására.**

**Határidő: azonnal és folyamatos 2019. december 31-ig.**

**Felelős: polgármester, jegyző.**

Csemő, 2019. február 21.

Dr. Kovács Tímea

jegyző