

**Tárgy: A Csemői ÖKO-CENTRUM udvari építési munkáira beérkezett ajánlatok értékelése**

**ELŐTERJESZTÉS**

**Csemő Község Képviselő-testületének**

**2019. február 26-án tartandó ülésére**

**Tisztelt Képviselő-testület!**

Az önkormányzat 2019. évi költségvetési koncepciójában kiemelt célként határoztuk meg az idei évre a felújított kulturális kiállítóhely (volt vadászház) környezetének rendezését, öko-centrummá fejlesztését.

Magyarország Kormánya 1806/2018. (XII.23.) határozatával 25.000.000.- Ft céltámogatást ítélt meg az öko-centrum kialakításához. Tájékoztatom a Tisztelt Képviselőket, hogy a támogatás összege megérkezett az önkormányzat számlájára. A támogatás lehetőséget nyújt arra, hogy 2019. május 31-re végleges formáját nyerje el a kulturális kiállítóhely épületének környezete.

Tájékoztatom továbbá, hogy a céltámogatás nem tartozik a közbeszerzés hatálya alá, a kivitelezési munkák elvégzésére három gazdasági társaságot kértünk fel ajánlattételre.

Az ajánlatkérésben összesen 9 részterület (1. tanösvény, 2. parkoló és bevezető út építése, 3. főzősziget, 4. kültéri tanterem kialakítása, 5. fogadóterület készítése az épület előtt, 6. íjász pálya kialakítása, bio kerti tó építése, 8. játszótér építése, 9. zöldterület rendezése) munkáinak kivitelezésére kértünk ajánlatot.

*A felkért társaságok megtették ajánlatukat, melyeket jelen előterjesztés mellékleteként megküldök.*

Az ajánlatok összevetésével az állapítható meg, hogy van olyan jelentkező, amely a támogatási összegen belül vállalja a szakipari munkák elvégzését – ezért javaslom, hogy a Tisztelt Képviselő-testület a Pannon Park Forest Kft-vel engedélyezze a tárgyi munkák kivitelezési szerződésének megkötését.

A fentiek alapján kérem a Tisztelt Képviselő-testületet az alábbi határozati javaslatok elfogadására:

**……/2019. (02. 26.) határozat**

**Csemő Község Önkormányzatának Képviselő-testülete**

**a csemői ÖKO-CENTRUM udvari kivitelezési munkáira a Pannon Park Forest Kft-vel köti meg - az ajánlatában írt tartalommal egyezően – a kivitelezési szerződést.**

**A szerződés aláírására felhatalmazza a polgármestert.**

**Határidő: azonnal.**

**Felelős: polgármester**

Csemő, 2019. február 21.

Dr. Lakos Roland

polgármester