**Csemő Község Önkormányzata Képviselő-testületének**

**…./2019. …..rendelete**

**a mini bölcsődei ellátásról és a fizetendő gondozási személyi térítési és étkezési térítési díjról szóló rendelete**

Csemő Község Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. §. (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 8. pontjában meghatározott feladatkörében eljárva a következőket rendeli el:

1. **§**
2. Csemő Község Önkormányzata (továbbiakban: Önkormányzat) a személyes gondoskodást nyújtó gyermekjóléti alapellátások keretében a 20 hetes – 3 éves korú gyermekek napközbeni ellátása érdekében mini bölcsődét működtet.
3. A bölcsődei ellátás biztosítása az Önkormányzat által fenntartott Csemői Nefelejcs Óvoda és Mini Bölcsőde (2713 Csemő, Petőfi S. u. 2.) útján történik, melynek működési területe Csemő község közigazgatási területére terjed ki.
4. A mini bölcsőde alapellátásként ellátja a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.), valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998. (IV. 30.) NM rendeletben meghatározott feladatokat.
5. **§**
6. A bölcsődei ellátás igénybevételére irányuló kérelmet a Jelentkezési lap formanyomtatvány kitöltésével a Csemői Nefelejcs Óvoda és Mini Bölcsőde intézményvezetőjéhez (továbbiakban: intézményvezető) kell benyújtani.
7. A bölcsődei felvételről az intézményvezető dönt.
8. A felvételi kérelem elbírálása során – a Gyvt. 42/A. §-ában meghatározottakon túl – előnyt élvez különösen az a gyermek

* akit egyedülálló (élettárssal nem rendelkező hajadon, nőtlen, elvált vagy özvegy családi állapotú) szülője nevel és a szülő munkaviszonyban vagy munkavégzésre irányuló egyéb jogviszonyban áll,
* akivel együtt a családban nevelt kiskorú gyermekek száma a három főt meghaladja és a szülők munkaviszonyban vagy munkavégzésre irányuló egyéb jogviszonyban állnak,
* akinek a szülője, gondozója szociális helyzete miatt a gyermek ellátásáról megfelelő szinten nem képes gondoskodni,
* a rendszeres gyermekvédelmi kedvezményre jogosult gyermek, akinek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.

1. Ha a mini bölcsőde létszámkerete betelt, a kérelmeket az érkezésük sorrendjében kell nyilvántartásba venni, a nyilvántartásba vételről a kérelmezőt értesíteni kell.
2. A bölcsődei felvételről az intézményvezető értesíti a kérelmezőt, az ellátás megkezdésekor az intézményvezető és a szülő (törvényes képviselő) írásbeli megállapodást köt. A megállapodás megkötésével egyidejűleg a bölcsődei ellátással kapcsolatban a szülő (törvényes képviselő) tájékoztatást kap, melynek megismeréséről írásban nyilatkozik.
3. **§**

A bölcsődei ellátás megszűnik a Gyvt-ben meghatározott eseteken túl

1. szülő (törvényes képviselő) bejelentése alapján,
2. a jogosultsági feltételek megszűnésével, vagy
3. a bölcsőde házirendjének súlyos és ismételt megszegése miatt.

**4.§**

1. A bölcsődei gondozás személyi térítési díját a szülő (törvényes képviselő) az intézménnyel kötött megállapodásban rögzített időponttól kezdődően, a megállapodásban foglaltak szerint, utólag, tárgyhónapot követő hónap 10. napjáig köteles megfizetni.
2. A jogviszony fennállása alatt a törvényes képviselő teljes havi gondozási díj fizetésére közteles. A teljes havi gondozási díj fizetésére köteles a törvényes képviselő abban az esetben is, ha a gyermek az adott hónapban félnapos időtartamú napközbeni ellátást vesz igénybe, továbbá, ha betegség, illetve egyéb ok miatt hiányzik.
3. A törvényes képviselő a bölcsőde nyári és téli zárva tartása alatt mentesül a gondozási díj megfizetése alól. Amennyiben a nyári zárva tartás tört havi időtartamban kerül megállapításra, a gondozásért fizetendő térítési díj a tényleges gondozási napok napi térítési díja alapján kerül megállapításra.
4. A szülő (törvényes képviselő) köteles a személyi térítési díj kiszámításához szükséges – az intézményvezető által jogszabály alapján meghatározott – iratokat benyújtani.
5. A jövedelmet igazoló iratok hiányában a Gyvt. 148. §. (10a) bekezdésének alkalmazásával a személyi térítési díjat a rendelet 1. melléklete szerint kell megállapítani.
6. **§**

Az intézményvezető a gondozás személyi térítési díj vonatkozásában hátralékkal rendelkező gyermek esetében 15 napos határidő megjelölésével írásban felszólítja a szülőt (törvényes képviselőt) tartozásának rendezésére. A felszólítást tartalmazó levélben az intézmény tájékoztatja a törvényes képviselőt a szociális alapon történő támogatás lehetőségeiről, valamint arról, hogy amennyiben a jelzett 15 napos határidő elteltéig nem rendezi a tartozását – végrehajtás iránti intézkedést kezdeményez.

1. **§**

Az Önkormányzat a bölcsődében alkalmazandó személyi térítési díjat és étkezési térítési díjat e rendelet 1. sz. mellékletében határozza meg.

**7. §**

1. Ez a rendelet 2019. március 01-jén lép hatályba.
2. A rendelet hatálybalépésével egyidejűleg Csemő Község Önkormányzata Képviselő-testületének **a mini bölcsődei ellátásról és a fizetendő gondozási személyi térítési és étkezési térítési díjról szóló 10/2018. (XII. 17.) rendelete hatályon kívül helyezésre kerül.**

|  |  |
| --- | --- |
| …………………………… | ……………………………. |
| Dr. Lakos Roland  polgármester | Dr. Kovács Tímea  jegyző |

**Csemő Község Önkormányzata Képviselő-testületének**

**a mini bölcsődei ellátásról és a fizetendő gondozási személyi térítési és étkezési térítési díjról szóló ……………/2019. ………. rendelethez**

**A Mini Bölcsődei gondozásért fizetendő személyi térítési és étkezési térítési díjak**

***A gondozásért fizetendő térítési díj összege: 500 Ft/fő/nap***

***Bölcsődei étkezési térítési díjak:***

|  |  |  |  |
| --- | --- | --- | --- |
| ***Megnevezés*** | ***nyersanyag ár*** | ***Áfa*** | ***Térítési díj összesen*** |
| bölcsődei reggeli | 125 Ft | 34 Ft | **159 Ft** |
| bölcsődei tízórai | 35 Ft | 9 Ft | **44 Ft** |
| bölcsődei ebéd | 225 Ft | 61 Ft | **286 Ft** |
| bölcsődei uzsonna | 65 Ft | 18 Ft | **83 Ft** |
| **összesen** | **450 Ft** | **122 Ft** | **572 Ft** |